དེ་ཡང་འཆར་ཅན་ལྟར་ཆུ་ཚོད་༨།༠༠ནས་ཕོ་བྲང་ནང་མཇལ་བཅར་ཁག་ལ་མཇལ་ཁ་གནང་གྲུབ་རྗེས་ཆུ་ཚོད་༩།༣༠ཙམ་ལ་ཕོ་བྲང་ནས་ཐེག་ཆེན་ཆོས་གླིང་གཙུག་ལག་ཁང་དུ་ཆིབས་བསྒྱུར་གྱིས་བཞུགས་ཁྲིར་༸ཞབས་སོར་འཁོད་མཚམས།དད་ལྡན་ཆོས་ཞུ་བ་ཁག་ཅིག་གིས་ཨིན་སྐད་ཐོག་ཤེས་རབ་སྙིང་པོ་གསུང་འདོན་དང་།དེ་བཞིན་སྐད་རིགས་གཞན་གྱི་ཐོག་ཀྱང་ཤེས་རབ་སྙིང་པོ་སོགས་གསུང་འདོན་གནང་བ་དང་།དེ་ནས་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས།སྨྲ་བསམ་བརྗོད་མེད་ཤེས་རབ་ཕ་རོལ་ཕྱིན།།མ་སྐྱེས་མ་འགག་ནམ་མཁའི་ངོ་བོ་ཉིད།།སོ་སོར་རང་རིག་ཡེ་ཤེས་སྤྱོད་ཡུལ་བ།།དུས་གསུམ་རྒྱལ་བའི་ཡུམ་ལ་ཕྱག་འཚལ་ལོ།།ཞེས་སོགས་གསུང་འདོན་གནང་རྗེས་བཀའ་སློབ་སྩལ་དོན།